da da da da da da da hu de en da de sv da en en da da en nl it hbs_lat da da da da sv da da sv en da sv en da en da da da da da hu de en da de sv da en en da da en nl it hbs_lat da da da da sv da da sv en da sv en da en da da sv da da da vi da da fr de nl sv fr da da sv da da da da da da da da da da da da da da da da da en da en da da id da da da da da da da da da da da da da da da da da da da da sv da da da da da da da da da ru de sv fr de sv es en es tr da
Arkitektur, matematik og broer - Dansk Arkitektur Center - DAC
Matematik og Håndværk og design
Synes I at arkitektur er spændende, og vil I gerne arbejde med geometri? Tag hele din klasse med i Dansk Arkitektur Center og eksperimenter med arkitektur, geometriske former og broer!
Med forløbet Arkitektur, matematik og broer kan du give dine elever mulighed for at undersøge og afprøve forskellige brokonstruktioner. Under besøget i Dansk Arkitektur Center opnår dine elever gennem leg og læring forståelse for arkitektur, geometrisk tegning, opmåling og konstruktion af geometriske figurer.
Besøget i Dansk Arkitektur Center starter med en gåtur langs Inderhavnen, hvor dine elever skal skitsere og undersøge de københavnske broer med udgangspunkt i simple geometriske former. Tilbage på DAC inddeler vi jer i grupper, hvor eleverne designer og bygger egne broer ud fra den erfaring, de har gjort sig. Vi slutter naturligvis af med at kåre den mest holdbare bro!
Arkitektur, matematik og broer vil give dine elever en forståelse for arkitekturens mange former og funktioner, og det vil give dem kompetencer inden for konstruktion og geometri.
Under forløbet arbejder vi med
• Geometrisk tegning og figurer
• Arkitektur, form og funktion
• Design, skitsering og konstruktioner
Før besøget i DAC
Kan du bruge vores PowerPoint til at tage en snak med eleverne om forskellige brotyper. PowerPoint-præsentationen indeholder øvelser til hele klassen.
Efter besøget i DAC
Kan I arbejde videre med bro-design og konstruktion og lave en udstilling med inspiration fra vores tips & tricks.
Materiale til lærerens før- og efterarbejde
Undervisningsforløbet er målrettet nye fælles mål for matematik og håndværk og design
Kompetenceområde: Geometri og måling
• Kompetencemål: Eleven kan anvende geometriske begreber og måle
Færdigheds- og vidensmål: Geometrisk tegning
• Fase 3: Eleven kan bygge og tegne rumlige figurer
• Fase 3: Eleven har viden og metoder til at bygge og tegne rumlige figurer
Kompetenceområde: Geometri og måling
Færdigheds- og vidensmål: Geometrisk tegning
• Fase 1: Eleven kan gengive træk fra omverdenen ved tegning samt tegne ud fra givne betingelser
• Fase 3: Eleven kan tegne rumlige figurer med forskellige metoder
• Fase 3: Eleven har viden om geometriske tegneformer til gengivelse af rumlighed
Færdigheds- og vidensmål: Idéudvikling
• Fase 1: Eleven har viden om skitsers formål og struktur
• Fase 2: Eleven har viden om brug af informations- og inspirationskilder
Færdigheds- og vidensmål: Idéafprøvning
• Fase 1: Eleven har viden om afprøvning af materialer og teknikker
• Fase 2: Elven har viden om ideafprøvning i designprocesser
Kvinder skaber rum – dialogbaseret omvisning med øvelser
A Space Saga – Dialogbaseret omvisning